Tisztelt Szülő/Gondviselő/Étkezést igénylő!

*A Fővárosi Önkormányzat tulajdonában álló épületben működő, és a köznevelési fenntartó (tankerületi központ), vagy szakképzési centrum által működtetett köznevelési vagy szakképző intézményben a közétkeztetési feladatok biztosítása a települési önkormányzat (fővárosi önkormányzat) feladata. A főváros e feladatellátási kötelezettségét költségvetési szerve útján, az Étkeztetési Szolgáltató Gazdasági Szervezeten keresztül teljesíti. A szülők/gyermekek/tanulók - köznevelési szempontból - a köznevelési fenntartóval, az étkeztetést tekintve az ÉSZGSZ intézménnyel vannak jogviszonyban.*

**Nyomtatványok:**

Kérem, hogy a 2024/2025. tanévre vonatkozó intézményi közétkeztetés igénybevételével kapcsolatos

* Szándéknyilatkozat és Igénylőlap tárgyévi - tanévre szóló nyomtatvány nyomtatott nagybetűkkel kitöltött, aláírt példányát,
* kedvezményes étkezésre való jogosultság igénybe vételéhez a szükséges igazolásokat,
* a megjelölt jogszabály szerinti mellékleteket kitöltve, vagy szükség esetén leigazoltatva, és a
* diétás étkezés igénylőlapját, valamint a szakorvosi igazolás másolati példányát

beszkennelt formában, emailben megküldeni szíveskedjen az [etkezes@eszgsz.hu](mailto:etkezes@eszgsz.hu) címre. Kérem, hogy a nyomtatványokat - **személyes ügyintézés esetén** - kizárólag az Étkeztetési Szolgáltató Gazdasági Szervezet tikárságán adják le (1134 Budapest, Róbert Károly krt 49-51, hétfőtől -csütörtökig 8.00-12:00 óra között vagy postai úton az ÉSZGSZ 1558 Budapest 139, Pf.71. levelezési címünkre küldjék meg. Kérjük, hogy ügyintézésük során az elektronikus ügyintézési formát részesítsék előnyben.

**Adatkezelés:**

* Adatkezelési hozzájárulást a rendszerünkben az előző években először leadott hozzájárulással elfogadottnak tekintjük mindaddig, amíg a szülő az adatkezelést vissza nem vonja. Ha a szülő az adatkezelési hozzájárulását írásban visszavonja, a továbbiakban étkezési igényét teljesíteni nem tudjuk. Ha a szülő-gyermek az étkezést első ízben veszi igénybe, adatkezelési hozzájárulást az Igénylőlap és Szándéknyilatkozattal együtt kell leadni, e nélkül az adatok kezelését nem tudjuk jogszerűen ellátni.
* Adatkezelési hozzájárulást kérünk a MultiSchool szülői felületén való regisztrálás, első belépés alkalmával is. Aki ezt a hozzájárulást vissza kívánja vonni, a programhoz való hozzáférése megszüntetésével teljesítjük kérését.

Bármely további kérdésük esetén keressék fel az Étkeztetési Szolgáltató Gazdasági Szervezet (költségvetési intézmény) honlapját, [www.eszgsz.hu](http://www.eszgsz.hu) címen, ahol az étkeztetéssel kapcsolatban friss általános tájékoztatót, nyomtatványokat elektronikus formában, valamint jogszabályokat is találnak.

Amennyiben nem áll módjukban nyomtatni, a papír alapú nyomtatványokat át tudják venni a központi titkárságunkon. (l134 Budapest, Róbert Károly krt 49-51 vagy lásd fentebb)

Bízom benne, hogy a minőségi étkeztetést biztosító törekvéseink eredményét személyesen is megtapasztalják.

Budapest, 2024. április 12.

Simonné dr.Németh Katalin

GSZ igazgató

sk.